ΓΡΑΠΤΗ ΕΡΩΤΗΣΗ E-1509/98

υποβολή: Daniel Varela Suanzes-Carpegna (PPE) προς την Επιτροπή

(13 Μαΐου 1998)

Θέμα: Κοινωνία των Πληροφοριών και Οικονομική και Κοινωνική Συνοχή

Η μετάβαση στην κοινωνία των πληροφοριών δεν αντιμετωπίζει μόνο τεχνικές δυσχέρειες αλλά υφίστανται και προβλήματα πολιτικού χαρακτήρα, όπως η νομική ρύθμιση της χρησιμοποίησης και εκμετάλλευσης του περιεχομένου των πληροφοριών.

Θα μπορούσε, συνεπώς, η Επιτροπή να μας πληροφορήσει τί μέτρα έχει λάβει ή προτίθεται να λάβει σχετικά με τον έλεγχο της χρησιμοποίησης και εκμετάλλευσης των πληροφοριών στο πλαίσιο της κοινωνίας των πληροφοριών, ιδίως όσον αφορά την προστασία των ανηλίκων;

Απάντηση της κυρίας Wulf-Mathies εξόνόματος της Επιτροπής

(25 Ιουνίου 1998)

Όσον αφορά το παράνομο και επιβλαβές περιεχόμενο και την προστασία των ανηλίκων στο Internet, το αξιότιμο μέλος παραπέμπεται στις απαντήσεις της Επιτροπής που αφορούν πρόσφατες σχετικές ερωτήσεις, και ιδιαίτερα στις παρακάτω: E-4225/97 της κας Muscardini(1), P-0572/97 της κας Plooij-van Gorsel(2), E-2582/97 της κας Maij-Weggen(3), E-2024/97 της κας Matikainen-Kallström(4), E-3041/96 του κ. Κακλαμάνη(5), P-2792/96 του κ. Hallam(6), E-2663/96 του κ. Amadeo(7), E-2550/96 του κ. Amadeo(8), P-2479/96 της κας Plooij-van Gorsel(9) και P-2458/96 της κας Mrs Crepaz(10).

Η Επιτροπή έχει επίγνωση του προβλήματος που αναφέρει το αξιότιμο μέλος και συμμερίζεται τη ανησυχία της. Η Επιτροπή ασχολείται κατά τρόπο δραστήριο σχετικά με τα ενλόγω θέματα επί διάστημα μεγαλύτερο των δύο ετών, προσφάτως δε ενέκρινε μια πρόταση για ένα σχέδιο δράσης σχετικά με την προώθηση της ασφαλούς χρήσης του Internet(11) και μια πρόταση για μια σύσταση του Συμβουλίου σχετικά με την προστασία των ανηλίκων και της ανθρώπινης αξιοπρέπειας στις οπτικοακουστικές υπηρεσίες και στις υπηρεσίες πληροφόρησης(12). Οι ενλόγω προτάσεις εξετάζονται προς το παρόν από το Κοινοβούλιο και το Συμβούλιο.

Το σχέδιο δράσης θα παρέχει τη βάση για την κοινοτική συγχρηματοδότηση ενός ευρωπαϊκού δικτύων γραμμών άμεσης επικοινωνίας για την αναφορά παράνομου περιεχομένου όπως είναι η παιδική πορνογραφία, για ευρωπαϊκά συστήματα διαλογής και κατάταξης, καθώς και για δράσεις για την προώθηση της ευαισθητοποίησης. Θα παρέχει επίσης υποστήριξη για δράση στα πλαίσια της σύστασης του Συμβουλίου για τον ευρωπαϊκό συντονισμό των δράσεων σε εθνικό επίπεδο στο πεδίο της αυτοεπιβολής κανονιστικών διατάξεων. Με τα δύο αυτά μέτρα θα ενισχυθεί επίσης η διεθνής συνεργασία.

Η Επιτροπή συμμετείχε επίσης ενεργά στις συζητήσεις του Συμβουλίου στα πλαίσια του τρίτου πυλώνα, καθώς και στις συζητήσεις των Οκτώ πλέον βιομηχανοποιημένων κρατών (περιλαμβανομένων των Ηνωμένων Πολιτειών, του Καναδά, της Ιαπωνίας και της Ρωσίας) με σκοπό την ανάπτυξη νομικών και τεχνικών μηχανισμών που θα επιτρέπουν την έγκαιρη διεθνή απάντηση όσον αφορά την επιβολή του νόμου για συναφή με τους υπολογιστές αδικήματα. Η Επιτροπή συμμετέχει στην εφαρμογή του σχεδίου δράσης για την καταπολέμηση του οργανωμένου εγκλήματος που εγκρίθηκε από το Ευρωπαϊκό Συμβούλιο του Άμστερνταμ και το οποίο περιέχει μια σύσταση για την καταπολέμηση της εγκληματικής χρήσης των νέων τεχνολογιών.

Οι ενλόγω δράσεις θα συμβάλλουν σημαντικά στην αποθάρρυνση της παιδικής πορνογραφίας στο Internet.

(1) ΕΕ C 223, 17.7.1998, 74.

(2) ΕΕ C 217, 17.7.1997.

(3) ΕΕ C 102, 3.4.1998.

(4) ΕΕ C 60, 25.2.1998.

(5) ΕΕ C 91, 20.3.1997.

(6) ΕΕ C 83, 14.3.1997.

(7) ΕΕ C 83, 14.3.1997.

(8) ΕΕ C 83, 14.3.1997.

(9) ΕΕ C 60, 26.2.1997.

(10) ΕΕ C 60, 26.2.1997.

(11) COM(97)582 τελικό.

(12) COM(97)570 τελικό.